Document ID: /roh_data/filtered/swiss_laws_in_ROH.jsonl.gz/398

935.300

Ordinaziun executiva tar la lescha federala da metrologia

dals 04-03-1994 (versiun dals 01-01-2007)

sa basond sin l'art. 15 al. 3 da la constituziun chantunala1).

relaschada dal cussegl grond ils 3 da mars 19942)

Designaziuns

Art.  1 1 Nua   che   questa   ordinaziun   utilisescha   noziuns   che   menziuneschan   mo   la schlattaina masculina u feminina, valan quellas noziuns per omaduas schlattainas, uschenavant ch'i na resulta nagut auter or dal senn da questa ordinaziun.

Intent

Art.  2 1 Questa ordinaziun regla l'execuziun da la legislaziun federala davart la metrologia en il chantun.3)

Organisaziun ed autoritads

Art.  3 1 L'uffizi   da   polizia   ha   la   surveglianza   da   l'execuziun   da   la   legislaziun   federala davart la metrologia.

2 Il bullader è suttamess al schef da l'uffizi da polizia.

3 Il bullader po engaschar assistents da bullaziun u forzas auxiliaras per incumbensas betg polizialas.

Circul da bullaziun

Art.  4 1 Il chantun Grischun furma in unic circul da bullaziun.

2 En cas da basegn po la regenza ordinar d'instituir ulteriurs circuls da bullaziun. Per mintga circul da bullaziun vegn nominà almain in bullader.

1) La   nova   constituziun   na   cuntegna   naginas   normas   da   delegaziun   correspundentas   (cf.

art. 103 al. 1 e 2 CC); DG 110.100

2) M dals 16 da november 1993, 321; PCG 1993/94, 1004 3) CS 941.20 * tabellas da las modificaziuns a la fin dal relasch

1

935.300

Uffizi da bullaziun

Art.  5 1 L'uffizi da bullaziun sa chatta a Cuira. La regenza po ordinar il transferiment da l'uffizi da bullaziun.

Bullader

Art.  6 1 Ils   bulladers   èn   collavuraturs   chantunals   en   uffizi   accessoric   tenor l'artitgel 2 alinea 4 da l'ordinaziun davart la relaziun da lavur da las collavuraturas e dals collavuraturs dal chantun Grischun.4)

2 L'elecziun dals bulladers vegn fatga tras la regenza per ina durada illimitada.

3 Ils bulladers èn obligads visavi il schef da l'uffizi da polizia.

Inspecturs da stadairas publicas

Art.  7 1 Ils inspecturs da stadairas publicas vegnan tschernids dal schef da l'uffizi da polizia sin proposta dal bullader. Ils inspecturs da stadairas publicas vegnan obligads dal bullader.

2 Els èn suttamess a la surveglianza dal bullader che procura er per lur instrucziun e per lur furmaziun supplementara.

Incumbensas dal bullader

Art.  8 1 Il bullader procura per l'applicaziun e per la realisaziun correcta da la legislaziun federala davart la metrologia.

2 En il cas singul ha el spezialmain las suandantas incumbensas:

a)

bullar tut ils apparats da mesiraziun ch'èn suttamess a l'obligaziun da bullar e tut   quels   che   vegnan   duvrads   u   mess   a   disposiziun   en   il   commerzi   ed   en l'industria;

exequir   las   incumbensas   che   resultan   da   l'ordinaziun   federala   davart   las decleraziuns5);

incassar las taxas;

bullar ils apparats per mesirar las svapurs;

manar ils registers cun las stadairas suttamessas a l'obligaziun da bullar;

far   inspecziuns   posteriuras   periodicas   sco   er   la   controlla   generala   dals instruments da mesiraziun duvrads e mess a disposiziun en il commerzi ed en il traffic;

survegliar ils inspecturs da stadairas publicas;

rapportar davart ils fatgs da bullaziun;

confiscar instruments da mesiraziun inadmissibels.

g)

h)

i)

3 Il   bullader   dastga   engaschar   assistents   da   bullaziun   cun   scolaziun   u   forzas auxiliaras mo per ademplir las incumbensas tenor las literas a-d.

b)

c)

d)

e)

f)

4) ussa art. 3 al. 4 da la lescha dal persunal; DG 170.400 5) CS 941.281

2

935.300

4 Al bullader èsi scumandà da far commerzi cun instruments da mesiraziun u da reparar u da mantegnair tals per terzas persunas.

Instruments da mesiraziun dal bullader

Art.  9 1 Tut ils instruments da mesiraziun dal bullader èn proprietad dal chantun.

2 Ils meds auxiliars necessaris per realisar las lavurs da bullaziun sco er il material da diever metta il chantun gratuitamain a disposiziun al bullader.

Apparats da pasar publics

Art.  10 1 Apparats da pasar publics èn stadairas da punt che stattan a disposiziun a mintgin per pasar rauba. Il bullader maina in register dals apparats da pasar publics.

2 Il possessur d'ina stadaira da punt publica basegna ina permissiun da l'autoritad da surveglianza per il manaschi da sia stadaira.

3 La   permissiun   vegn   concedida,   sch'i   vegn   garantì   in   manaschi   correct   ed   in mantegniment irreproschabel da la stadaira da punt publica sco er sch'in inspectur da stadairas publicas è vegnì designà.

Manaschi dals apparats da pasar publics

Art.  11 1 Las stadairas da punt publicas ston vegnir tegnidas regularmain avertas ils lavurdis.

Las uras da pasar ston vegnir publitgadas en furma adattada.

2 Las taxas per il diever da stadairas da punt publicas vegnan fixadas da la regenza.

Inspecziun

Art.  12 1 Per   far   l'inspecziun   sto   vegnir   dà   al   bullader   da   tut   temp   access   illimità   a fatschentas,   a   garaschas,   a   locals   da   magasin   e   da   producziun,   a   manaschis   da restauraziun e d'hotellaria averts per il public sco er ad autras instituziuns da vendita e da commerzi.

Responsabladad

Art.  13 1 L'utilisader dals instruments è responsabel che las prescripziuns davart ils fatgs da bullaziun   e   da   metrologia   vegnian   observadas.   Il   proprietari   è   subsidiarmain responsabel che las prescripziuns decisivas vegnian observadas.

Art.  14 Mesira, confiscaziun dals instruments da mesiraziun 1 Sch'ils instruments da mesiraziun vegnan duvrads illegalmain, procura il bullader immediatamain ch'il stadi legal vegnia restabilì.

3

935.300

2 Sch'i n'è betg pussaivel da restabilir immediatamain il stadi legal, po il bullader impedir  l'ulteriur  diever  da  l'instrument   da  mesiraziun  cun  al  confiscar  u  cun  al plumbar   u   cun   autras   mesiras   adattadas.   Resalvà   resta   l'artitgel 248   dal   cudesch penal.6)

Art.  15 *

…

Procedura penala

Art.  16 1 En cas da cuntravenziuns cunter la lescha federala davart la metrologia ston il bullader ed ils assistents da bullaziun avisar quai en scrit a l'uffizi da polizia che fa la denunzia penala.

2 La persecuziun penala ed il giudicament da las cuntravenziuns cunter la lescha federala davart la metrologia7) è chaussa da las autoritads penalas ordinarias.

Taxas e spesas

Art.  17 1 Per realisar las lavurs da bullaziun incassa il bullader las taxas e las indemnisaziuns ch'èn fixadas en l'ordinaziun federala davart las taxas da bullaziun 8) da l'utilisader da l'instrument da mesiraziun.

2 Supplementarmain a las taxas pon vegnir messas a quint spezialmain las spesas da viadi, per il transport dals pais, per il diever d'apparats spezials e per l'engaschament da forzas auxiliaras. Las tariffas da las spesas vegnan fixadas da la regenza.

3 Las taxas e las spesas vegnan messas a quint dal bullader ed incassadas al lieu.

Indemnisaziun dal bullader

Art.  18 1 Il bullader da il dretg da l'entir retgav da tut las taxas da bullaziun e da tut las spesas.

2 Sch'i na pon vegnir incassadas ni taxas ni indemnisaziuns, ha il bullader il dretg da vegnir indemnisà per las spesas tras il chantun.

3 Per   exequir   l'ordinaziun   davart   las   decleraziuns   sco   er   per   realisar   l'inspecziun posteriura generala vegn indemnisà il bullader tenor la tariffa per ura da l'ordinaziun federala davart las taxas da bullaziun9).

4 L'indemnisaziun per exequir las lavurs generalas da biro, per mantegnair il material en proprietad statala, per manar il register dals utilisaders, dals proprietaris e dals producents d'instruments da mesiraziun ch'èn suttamess a l'obligaziun da bullar sco er per examinar ils pais da l'uffizi da bullaziun vegn fatga cun pajar ina pauschala che vegn fixada da la regenza.

6) CS 311.0 7) CS 941.20 8) CS 941.298.1 9) CS 941.298.1

4

935.300

5 L'indemnisaziun da las spesas imputablas dal bullader vegn fatga tenor las tariffas da las disposiziuns executivas tar l'ordinaziun dal persunal.10)

Responsabladad

Art.  19 1 Il chantun Grischun è responsabel per ils donns ch'il bullader u las forzas auxiliaras ch'el ha engaschà chaschunan cun exequir las lavurs da bullaziun.

2 Il   regress   al   bullader   sa   drizza   tenor   la   lescha   davart   la   responsabladad   da   las autoritads, dals funcziunaris e da las corporaziuns da dretg public.11)

Art.  20

Midada d'ulteriurs relaschs12)

Entrada en vigur

Art.  21 1 Questa ordinaziun entra en vigur il 1. da fanadur 1994 e remplazza l'ordinaziun executiva tar la lescha federala davart la metrologia dals 24 da matg 1983.13)

10) ussa art. 25 ss. ordinaziun dal persunal, DG 170.410 11) DG 170.050 12) Las midadas dal dretg vertent na vegnan betg inditgadas.

13) AGS 1983, 1153

5

935.300

Tabella da las modificaziuns - tenor conclus

Conclus 04-03-1994 31-08-2006

Entrada en vigur 01-07-1994 01-01-2007

Element relasch Art. 15

Modificaziun emprima versiun aboliziun

Publicaziun en la CUL - 2006, 5024

6

935.300

Tabella da las modificaziuns - tenor element

Element relasch Art. 15

Conclus 04-03-1994 31-08-2006

Entrada en vigur 01-07-1994 01-01-2007

Modificaziun emprima versiun aboliziun

Publicaziun en la CUL - 2006, 5024

7